મકાનમાં પ્રવેશતા જ એની આંખો અચરજ પામી ગઈ. છ માહિનાથી બંધ પડ્યું હોવા છતાં મકાન ચોખ્ખું ચણાક! અને પછી અચાનક એ ધુણની પાતળી પરતમાં ગરકાવ થઈ ગયું. વંશ ગભરાઈને ભાગ્યો પણ દરવાજા કાન ફાડી નાખતા અવાજ સાથે બંધ થઈ ગયા અને એક સ્ત્રીનું અટ્ટહાસ્ય ગુંજવા લાગ્યું. લાઈટો ચાલુ બંધ થઈને ધડાકાભેર ફૂટી ગઈ. એક તીણી ચીસ ગુંજી અને નાક-કાનમાંથી લોહી નીકળી ગયું. બધું સુન્ન થઈ ગયું માત્ર તીણી સિસોટી વાગવા લાગી. એ હાંફળો ફાંફળો થઈને સીડીઓ તરફ દોડ્યો પણ કોઈ અગમ્ય શક્તિએ એના પગ જકડી લીધા. એક ગરમ શ્વાસની લહેર એની પીઠથી ગરદન સુધી ગઈ. કંઈ વિચારે એ પહેલા તો એની ગરદન અદ્રશ્ય હાથોમાં જકડાઈ ગઈ અને એક પ્રચંડ ઝટકા સાથે ૧૮૦ અંશના ખૂણે ઉંધી થઈ ગઈ. એ ત્યાં જ ઢળી પડ્યો અને ફરીથી એના પગના તળિયા ૧૮૦ અંશના ખૂણે ફર્યા.